Päivän laulu
1. Oi, kuulkaatte kuinka se sykkäilee,
 tämä maa ja sen musta multa!
 Oi kuulkaatte ääntä, mi kuiskailee
 joka pellolta perkatulta!
 Se ääni on suuri ja kaunis ja pyhä,
 se ääni on kansamme kalleus yhä,
 se kutsuvi työhön ja taistelohon,
 ja kauan jo kutsunut on.

 2. Nouse, Suomeni, suurena rynnistäin
 nouse vaaroilta, vaarojen alta,
 nouse rannoilta järvien siintäväin,
 sinä sinisten toivojen valta!
 Luo päältäsi pienten riitojen riehu
 ja kasva ja kansojen lippuna liehu
 ja näytä, mit’ täällä pienikin voi.
 Älä horjahda, Suomeni, oi!

Eino Leino.

Eino Leino
Erkki Melartin